एक चौथाई विधायकों को ही मिलेगा आवास
16वींबिहार विधानसभा के एक-चौथाई नए सदस्यों को ही पटना में सरकारी आवास सुलभ हो पाएगा। विधानसभा अध्यक्ष विजय कुमार चौधरी ने दलीय नेताअों पर अपने-अपने एक-चौथाई विधायकाें का नाम बताने के लिए कहा है, जिन्हें सरकारी आवास सुलभ होगा। आवास सुलभ नहीं होने पर विधायक किराया, बिजली और सफाई आदि पर खर्च के लिए 26,250 रुपए मासिक के हकदार होंगे। दोबारा विधायक बने 100 में 46 को ही सरकारी आवास मिलेगा। 98 पहली बार विधायक बने हैं।
विधायकोंके लिए बनेगा दो मंजिला आवास
राज्यसरकार मॉडल विधायक योजना के तहत राजधानी में 450 करोड़ रुपए की लागत से 323 दो मंजिला आवास बनवाने जा रही है। नए आवास बनने पर 243 सदस्यीय विधानसभा और 75 सदस्यीय विधान परिषद के सभी सदस्यों को आवास सुलभ होगा। 2014-15 से शुरू हुई इस योजना को 2017-18 में पूरा होना है। मौजूदा विधायकों को नया आवास नहीं सुलभ हो पाएगा। इसके लिए आर ब्लॉक और वीरचंद पटेल पथ स्थित पुराने अधिसंख्य आवासों को ध्वस्त किया जा चुका है। नए आवास बनने पर विधानसभा क्षेत्रवार आवास तय करेगा। मंत्रियों के लिए केंद्रीय पुल का बंगला सुलभ होगा।
राज्य में मुख्यमंत्री सहित 36 मंत्री हो सकते हैं। अभी मुख्यमंत्री के अलावा 28 मंत्री हैं। सरकार ने सीएम, डीसीएम, स्पीकर, चेयरमेन सहित मंत्रियों के लिए विभागवार बंगला तय करने की नीति बनाई है। इससे बंगला को लेकर आपाधापी नहीं रहेगी।
125 आवास हैं सुलभ
243सदस्यीय विधानसभा को फिलहाल विधायक पुल में कुल 125 आवास सुलभ हैं। इनमें 46 पहले से आवंटित हैं। विधायकों की संख्या के अनुपात में विधायक पुल में आवास नहीं हैं। स्पीकर द्वारा विधायक पुल से अावास सुलभ कराया जाता है। अपवादस्वरूप गिने-चुने विधायकों को केंद्रीय पुल से पसंदीदा आवास सुलभ है। ऐसे आवासों को सरकार विधायक पुल में शामिल कर देती है। लगभग दर्जनभर एमएलए-एमएलसी को पसंदीदा आवास सुलभ है। ऐसे कई आवास मंत्रियों के बंगले से भी अधिक सुसज्जित हैं। भवन निर्माण विभाग ने आवास बोर्ड से विधायकों के लिए भूतनाथ रोड, कंकड़बाग में 60 से अधिक एचआईजी फ्लैट लिया है। इसमें 30 फ्लैटों को रहने लायक मानकर नए विधायकों को सुलभ कराया जाएगा।
नोट : हरलाखीसे पहली बार विधायक बने वसंत कुमार का शपथ ग्रहण समारोह में शामिल होने से पहले ही निधन हो गया था। इससे एक सीट खाली है।
पार्टी सीटें
राजद80
जदयू 71
भाजपा 53
कांग्रेस 27
माले 03
लोजपा 02
निर्दलीय 04
रालोसपा 01
हम सेक्युलर 01
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva bho_Deva bho_Deva awa_Deva awa_Deva bho_Deva awa_Deva kas_Deva kas_Deva